22. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΓΕΩΡΓΙΑΣ Αριθ. 102756/6666 της 13/21 Ιουν. 1967 (ΦΕΚ Β΄ 410) Περί ανασυνθέσεως του Διοικητικού Συμβουλίου του Κεντρικού Ταμείου Γεωργίας, Κτηνοτροφίας και Δασών. Έχοντες υπ’ όψει το άρθρ. 2 του υπ’ αριθ. 4/1967 Α.Νόμου «περί αποκαταστάσεως ευρυθμίας εις την λειτουργίαν των Δημοσίων Υπηρεσιών και Ν.Π.Δ.Δ., Οργανισμών κλπ.», ως τούτο αντικατεστάθη υπό του άρθρ. 1 του υπ’ αριθ. 19/67 Α.Νόμου «περί τροποποιήσεως, συμπληρώσεως κλπ. του Α.Ν. 4/1967», αποφασίζομεν. Σελ. 204,20(δ) Τεύχος 520-Σελ. 128 1.Καθορίζομεν την σύνθεσιν του υπό του Νόμ. 389/1943 περί τροποποιήσεως και συμπληρώσεως των διατάξεων περί υπηρεσίας Γεωργικών Οργανισμών κλπ. του Υπουργείου Γεωργίας ως ετροποποιήθη προβλεπομένου Διοικητικού Συμβουλίου του Κεντρικού Ταμείου Γεωργίας Κτηνοτροφίας και Δασών ως κάτωθι:  (α.Εκ του Αναπληρωτού Γενικού Γραμματέως του ΥΠ.ΕΘ.Ο.-Τομέως Γεωργίας, ως Προέδρου.) Δια της υπ’ αριθ. 313871/7522 της 18/19 Οκτ. 1973 (ΦΕΚ Β΄ 1257) αποφ. Υπ. Συντον. και Προγραμ. και Γεωργίας ωρίσθη ως Πρόεδρος του Διοικητικού Συμβουλίου ο Γενικός Γραμματεύς του Υπουργείου Γεωργίας. Δια της υπ’ αριθ. 217486/1185 της 15/19 Φεβρ. 1974 (ΦΕΚ Β΄ 204) αποφ. Υπ. Συντον. και Προγραμ., παρά τω Πρωθυπ. και Γεωργίας ωρίσθη, ότι μη υπάρχοντος, απόντος ή κωλυομένου του Γενικού Γραμματέως το Συμβούλιον συνεδριάζει νομίμως υπό την Προεδρίαν του Αντιπροέδρου αυτού, όστις και ασκεί, εν τη περιπτώσει ταύτη, απάσας τας αρμοδιότητας του Προέδρου. β.Εκ του Γενικού Δ/ντού της Γενικής Δ/νσεως Γεωργικής Αναπτύξεως και Ερευνών, ως Αντιπροέδρου, με αναπληρωτήν τον νόμιμον αυτού Αναπληρωτήν. γ.Εκ του Γενικού Δ/ντού Δασών, με αναπληρωτήν τον νόμιμον αυτού Αναπληρωτήν. δ.Εκ του Προϊσταμένου της Υπηρεσίας Εφοδιασμού και Ειδικών Διαχειρίσεων, με αναπληρωτήν τον νόμιμον αυτού Αναπληρωτήν. ε.Εκ του Δ/ντού της Δ/νσεως Προϋπολογισμού του Γενικού Λογιστηρίου του Κράτους, με αναπληρωτήν έτερον Διευθυντήν του Γενικού Λογιστηρίου του Κράτους, οριζόμενον δι’ αποφάσεως του Υπουργού των Οικονομικών. ς.Εκ του Δ/ντού της Δ/νσεως Ειδικών Ταμείων και Διαχειρίσεων, με αναπληρωτήν τον νόμιμον αυτού Αναπληρωτήν. ζ.Εκ του Δ/ντού της Υπηρεσίας Εντελλομένων Εξόδων του ΥΠΕΘΟ-Τομέως Γεωργίας, με αναπληρωτήν τον νόμιμον αυτού Αναπληρωτήν. Του Συμβουλίου μετέχει, επίσης, ως εισηγητής άνευ ψήφου, ο επί εκάστου συζητουμένου θέματος, κατά κύριον περιεχόμενον, αρμόδιος Διευθυντής ή νόμιμος αυτού αναπληρωτής. Χρέη Γραμματέως του Συμβουλίου εκτελεί ο Προϊστάμενος του Τμήματος εξυπηρετήσεως Διοικητικών Συμβουλίων των Ταμείων και του Προσωπικού Ν.Π.Δ.Δ. της Δ/νσεως Ειδικών Ταμείων και Διαχειρίσεων, ή ο νόμιμος αυτού αναπληρωτής. 16.Β.α.21-22 Κεντρικό Ταμείο Γεωργίας,Κτηνοτροφίας και Δασών 2.Το Διοικητικόν Συμβούλιον του Κεντρικού Ταμείου Γεωργίας, Κτηνοτροφίας και Δασών ασκεί τας εκ των κειμένων διατάξεων αρμοδιότητας αυτού, πλην των θεμάτων, άτινα αφορούν εις: α.Την τροποποίησιν του Πρ/σμού Εσόδων και Εξόδων του Κεντρικού Ταμείου Γεωργίας, Κτηνοτροφίας και Δασών και των παραρτημάτων αυτού μέχρι ποσού δραχ. 500.000. β.Τον ορισμόν υπολόγων εισπράξεως εσόδων του Κεντρικού Ταμείου Γεωργίας, Κτηνοτροφίας και Δασών, διαχειριστών παγίων προκαταβολών Υπηρεσιών και Ιδρυμάτων οικονομικώς υπό του Ταμείου τούτου εξυπηρετουμένων και του ύψους αυτών. γ.Την επιστροφήν αχρεωστήτως εισπραχθέντων χρηματικών ποσών. δ.Τον ορισμόν μονίμων τριμελών εκ δημοσίων υπαλλήλων ή μονίμων υπαλλήλων του Κεντρικού Ταμείου Γεωργίας, Κτηνοτροφίας και Δασών Επιτροπών, δια την διενέργειαν διαγωνισμών προμηθειών, παραδόσεων και παραλαβών περιουσιακών στοιχείων εν γένει, διαπίστωσιν παραγομένων προϊόντων, ελλειμμάτων, αχρηστότητος, απωλείας περιουσιακών στοιχείων, διαγραφών, εκποιήσεων, διακινήσεως υλικού, μισθώσεων κλπ. ε.Την διαγραφήν πάσης φύσεως αχρήστων υλικών, ως και υλικών απολεσθέντων, αξίας κτήσεως μέχρι 500.000 δραχμών. Δια την διαγραφήν των απολεσθέντων δέον όπως έχουν αποφανθή σχετικώς τα κατά νόμον αρμόδια όργανα ή δικαστήρια. ς.Την διακίνησιν υλικού και ζωϊκού κεφαλαίου από Υπηρεσίας εις Υπηρεσίαν εξυπηρετουμένας υπό του Κεντρικού Ταμείου Γεωργίας, Κτηνοτροφίας και Δασών. ζ.Την εκτίμησιν κινητών πάσης φύσεως, εφ’ όσον ταύτα κριθώσιν εκποιήσιμα, είτε λόγω ακαταλληλότητος, είτε λόγω μη αναγκαιότητος ή αχρηστότητος, αξίας κτήσεως μέχρι 500.000 δραχμών, ή την παράδοσιν εις τον ΟΔΙΣΥ προς εκποίησιν, ανεξαρτήτως αξίας κτήσεως τούτων. η.Την διαγραφήν του ζωϊκού κεφαλαίου λόγω θανής, ανεξαρτήτως αξίας, ή εκποίησιν τούτου, εφ’ όσον κριθή ως εκποιήσιμον, είτε λόγω μη αναγκαιότητος, είτε λόγω ακαταλληλότητος, αξίας μέχρι 500.000 δραχμών. θ.Την εκποίησιν προϊόντων παραγωγής των κτημάτων και εκμεταλλεύσεων αξίας μέχρι δραχμών 500.000, πλην του καθορισμού της τιμής διαθέσεως καρποφόρων δενδρυλλίων, μοσχευμάτων αμπέλου και καθορισμού τιμής ζωϊκού κεφαλαίου δι’ αναπαραγωγήν. ι.Την έγκρισιν διενεργείας προμηθειών πλην προμηθείας επίπλων, σκευών, συγγραμμάτων και περιοδικών ανεξαρτήτως αξίας, ή εκτελέσεως εργασιών, τον τρόπον πραγματοποιήσεως τούτων, σύντμησιν προθεσμιών διενεργείας διαγωνισμών, υπογραφήν συμβάσεων, παράτασιν συμβατικών προθεσμιών, κήρυξιν προμηθευτών εκπτώτων, κατάπτωσιν εγγυητικών επιστολών και επιβολήν ποινικών ρητρών μέχρι ποσού δραχ. 100.000 και προκειμένου περί ανεγέρσεως μονίμων εγκαταστάσεων μέχρι ποσού δραχ. 10.000. ια.Την μίσθωσιν οικημάτων, αποθηκών, αγρών ή άλλων χώρων, ων το μηνιαίον μίσθωμα δεν υπερβαίνει το ποσόν των 5.000 δραχ. δι’ εκάστην μίσθωσιν, ως και τον καθορισμόν του τρόπου μισθώσεως. 3.Αι εις τας περιπτ. α, β, γ, δ, ε, ς, ζ, η, θ, ι και ια της προηγουμένης παραγράφου, αρμοδιότητες ασκούνται υπό της Υπηρεσίας Εφοδιασμού και Ειδικών Διαχειρίσεων, δια των καθ’ ύλην αρμοδίων αυτής Δ/νσεων, ήτις δύναται να εξουσιοδοτήση τους Προϊσταμένους των οικονομικώς εξυπηρετουμένων υπό του Κεντρικού Ταμείου Γεωργίας, Κτηνοτροφίας και Δασών Υπηρεσιών και Ιδρυμάτων, δια την άσκησιν τούτων». Η σύνθεσις του Δ.Σ. ετροποποιήθη ως άνω, δια της υπ’ αριθ. 241223/2680 της 4/7 Απρ. 1973 (ΦΕΚ Β΄ 409) αποφ. Υπ. Προγρ. και Κυβ. Πολιτικής και Εθν. Οικονομίας. Η παρούσα δημοσιευθήτω δια της Εφημερίδος της Κυβερνήσεως. 